Билдәле булыуынса, Ырымбур өлкәһендә бөгөн 46 меңдән ашыу башҡорт йәшәй. Улар күберәге ҡаланың үҙендә, Орск, Медногорск, Ҡыуандыҡ, Новотроицк, Гай ҡалаларында, Красногвардейск, Новосергиевка, Төйләгән, Александровка, Һарыҡташ, Переволоцк, Алексей, Октябрь райондарында төйәкләнгән. Халыҡ элек-электән белемгә ынтылып, Каруанһарайҙа ғилем эстәп, башҡа милләттәр менән тығыҙ бәйләнештә йәшәгән. Данир Әхмәҙи улы тарихы шәп булған төбәк башҡорт­тарының бөгөнгө хәле нисек һуң тигән һорау ҡуйҙы һәм урындағы ҡоролтайҙың эшмәкәрлегенән ҡәнәғәт түгеллеген дә еткерҙе.